РЕПУБЛИКА СРБИЈА

НАРОДНА СКУПШТИНА

Одбор за људска и мањинска права

и равноправност полова

09 Број: 06-2/144-12

14. септембар 2012. године

Б е о г р а д

**З А П И С Н И К**

**СА ДРУГЕ СЕДНИЦЕ ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА**

**ОДРЖАНЕ 13. СЕПТЕМБРА 2012. ГОДИНЕ**

Седница је почела у 12,00 часова.

Седницом је председавао председник Одбора Мехо Омеровић.

Седници су присуствовали: Срђан Шајн, Стефан Занков, Миле Спировски, Теодора Влаховић, Тамара Трипић, Петар Кунтић, Милетић Михајловић, Весна Ковач, Вера Пауновић, Злата Ђерић, Елвира Ковач, Олена Папунга, чланови Одбора, као и Јелена Мијатовић и Милица Војић-Марковић, заменици чланова Одбора.

Седници нису присуствовали чланови Одбора: Стана Божовић и Наташа Мићић.

Председавајући је констатовао да су испуњени услови за рад и одлучивање, те је предложио следећи

Д н е в н и р е д:

1. Избор заменика председника Одбора за људска и мањинска права и равноправност полова;
2. Одређивање представника Одбора за људска и мањинска права и равноправност полова у Комисији за праћење спровођења Националног акционог плана за примену Резолуције 1325 Савета безбедности Уједињених нација – Жене, мир и безбедност у Републици Србији (2010-2015);
3. Одређивање кандидата Одбора за људска и мањинска права и равноправност полова за члана Комисије за контролу извршења кривичних санкција;
4. Разно.

Чланови Одбора су **једногласно** прихватили предложени Дневни ред.

Пре преласка на рад по тачкама утврђеног Дневног реда чланови Одбора су **једногласно,** без примедби **усвојили** записник са Прве седнице одржане 24. јула 2012. године.

**ПРВА ТАЧКА**: Избор заменика председника Одбора за људска и мањинска права и равноправност полова.

**Мехо Омеровић** је позвао чланове Одбора да се изјасне да ли су имали консултације у посланичким групама поводом избора заменика председника Одобра.

Чланови Одбора су се изјаснили да још увек није постигнут договор у вези са избором заменика председника, тако да расправа у вези са овом тачком Дневног реда није отварана.

**ДРУГА ТАЧКА:** Одређивање представника Одбора за људска и мањинска права и равноправност полова у Комисији за праћење спровођења Националног акционог плана за примену Резолуције 1325 Савета безбедности Уједињених нација – Жене, мир и безбедност у Републици Србији (2010-2015).

Председник Одбора је подсетио чланове да је Народна скупштина на седници одржаној 29. децембра 2011. године донела Одлуку да се формира Комисија за праћење спровођења Националног акционог плана за примену Резолуције 1325 Савета безбедности Уједињених нација – Жене, мир и безбедност у Републици Србији (2010-2015). Одлуком је предвиђено да је један од чланова наведене комисије представник одбора у чијем делокуругу су питања из области равноправности полова.

Нагласио је да постоји потреба да Комисија што пре почне са радом, због чега је потребно да Одбор за људска и мањинска права и равноправност полова одреди свог представника.

Председник Одбора је предложио народног посланика Злату Ђерић, којом приликом је посебно истакао њене досадашње активности и као члана Одбора за равноправност полова и заменика председника Одбора за рад, борачка и социјална питања.

Поводом датог предлога председник Одбора је отворио расправу.

Како се нико од чланова Одбора није пријавио за учешће у расправи, председник Одбора је ставио на гласање предлог да за представника Одбора за људска и мањинска права и равноправност полова у Комисији за праћење спровођења Националног акционог плана за примену Резолуције 1325 Савета безбедности Уједињених нација – Жене, мир и безбедност у Републици Србији (2010-2015) буде изабрана народна посланик Злата Ђерић.

Чланови Одбора су **већином гласова** УСВОЈИЛИ предлог да за члана Комисије за праћење спровођења Националног акционог плана за примену Резолуције 1325 Савета безбедности Уједињених нација – Жене, мир и безбедност у Републици Србији (2010-2015) буде изабрана народна посланик Злата Ђерић.

**ТРЕЋА ТАЧКА:** Одређивање кандидата Одбора за људска и мањинска права и равноправност полова за члана Комисије за контролу извршења кривичних санкција.

**Мехо Омеровић** је обавестио чланове Одобра да је у претходном сазиву Народне скупштине он био члан Комисије за контролу извшрења кривчних санкција, као и какве су биле активности те комисије. Изнео је предлог, да због одржавања континуитета рада Комисије за контролу извшрења кривчних санкција, он буде представник Одбора за људска и мањинска права и равноправност полова у овој комисији.

Поводом датог предлога председник Одбора је отворио расправу.

Како се нико од чланова Одбора није пријавио за учешће у расправи, председник Одбора је ставио на гласање предлог да за кандидата Одбора за људска и мањинска права и равноправност полова у Комисији за контролу извршења кривичних санкција буде изабран преддник Одбора Мехо Омеровић.

Чланови Одбора су **већином гласова** УСВОЈИЛИ предлог да за кандидата Одбора за људска и мањинска права и равноправност полова у Комисији за контролу извршења кривичних санкција буде изабран преддник Одбора Мехо Омеровић

**ЧЕТВРТА ТАЧКА:** Разно.

**Мехо Омеровић** је обавестио чланове Одбора да је дана 30. августа 2012. године, одржао састанак са представницима UNDP/SEESAC,у циљу успостављања сарадње Одбора за људска и мањинска права и равноправност полова и ове организације, у вези са питањима родне равноправности са аспекта управљања ризицима у ванредним ситуацијама.

Рекао је да су представници UNDP/SEESAC изразили жељу да у Народној скупштини буде обележен Међународни дан борбе против природних катастрофа, тако што би 12. октобра 2012. године јавно били представљени прелиминарни резултати Студије o рoднoj рaвнoпрaвнoсти у oблaсти смaњeњa ризикa oд кaтaстрoфa у Рeпублици Србиjи.

Председник Одбора је предложио да чланови Одбора прихвате наведену иницијативу.

Чланови Одбора су прихватили предлог да у Народној скупштини буде обележен Међународни дан борбе против природних катастрофа, тако што ће 12. октобра 2012. године бити одржана седница Одбора у форми округлог стола на којој ће јавно бити представљени прелиминарни резултати Студије o рoднoj рaвнoпрaвнoсти у oблaсти смaњeњa ризикa oд кaтaстрoфa у Рeпублици Србиjи.

Предсеник Одобра је чланове обавестио и да је истог дана био одржан и састанак са представницима Београдског фонда за политичку изузетност, у циљу успостављања сарадње Одбора и ове организације, а у вези са реализацијом друге фазе програма "Жене за демократију и једнакост – веће учешће жена у доношењу политичких одлука и делотворној примени политика једнаких шанси" који подржава Делегација Европске уније и Амбасада Финске.

**Срђан Шајн** је упознао чланове са проблемом тзв. цивилних стража које се организују на територији појединих општина на северу АП Војводине, а наводно у циљу спречавања ситних крађа које се стављају на терет припадницима ромске националне мањине.

Навео је да се у појединим случајевима подмећу и злоупотребљавају информације о поступању Рома, па је предложио да се Одбор упозна са стварним стањем у погледу наведеног проблема.

Председник Одбора је предожио да Одбор донесе закључак у вези са наведеним проблемом, тако што ће се од Министарства унутрашњих послова затражи информација.

Чланови Одбора су **једногласно усвојили**

**З а к љ у ч а к :**

**-**Да Одбор за људска и мањинска права и равноправност полова од Министарства унутрашњих послова затражи информацију у вези са сазнањима о постојању случајева тзв. ситних крађа на територији појединих општина на северу АП Војводине, евентуалном броју евидентираних случајева, као и о начину поступања у конкретним ситуацијама.

**Теодора Влаховић** је истакла да би сви предлози закона који се односе на људска и мањинска права и равноправност полова требало да буду разамтрани на седници Одобра и као пример је навела Предлог закона о ванпарничном поступку који је био на прошлој седници Народне скупштине.

Председник Одбора се сагласио са овом констатацијом и позвао чланове Одбора да и сами сугеришу који предлог закона треба да буде разматран на седници Одбора.

Такође, указао је да би, с обзиром да Одбор има широк делокруг рада, у наредном периоду требало образовати неколико радних група у којима би се чланови Одбора бавили одређеним областима из делокруга рада Одбора и периодично обавештавали све чланове Одбора о питањњима из области којом се баве.

Седница је закључена у 12,30 часова.

СЕКРЕТАР ОДБОРА ПРЕДСЕДНИК ОДБОРА

Сања Пецељ Мехо Омеровић